Diari Oficial de la Generalitat Valenciana


Sumari del DOGV 1698, del 08-01-1992 (1992/823595)

ORDRE de 17 de desembre de 1991, del Conseller d'Economia i Hisenda, per la qual s'estableix el procediment d'ingrés dels tributs cedits que es realitzen per mitja dels districtes hipotecaris de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/12/17/(1)/dof/vci/html**

### Dades del document

Número de DOGV
:   1698

Data del DOGV
:   08-01-1992

Secció del DOGV
:   DISPOSICIONS GENERALS

Número del document
:   1992/823595


Data del document
:   17-12-1991

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

Ordre de 17 de desembre de 1991, del Conseller d'Economia i Hisenda, per la qual estableix el procediment d'ingrés dels tributs cedits que es realitzen per mitjà dels districtes hipotecaris de la Comunitat Valenciana.  
La Direcció General de Tributs, la Intervenció General i la Tresoreria General de la Generalitat Valenciana van dictar el 15 de desembre de 1986 una instrucció conjunta per a regular el procediment d'ingrés d'aquells tributs cedits la liquidació dels quals s?havia encomanat als districtes hipotecaris de la Comunitat Valenciana.  
Els canvis experimentats en l?organització de la Conselleria d'Economia i Hisenda i en la seua estructura, en relació amb les entitats financeres i amb les recaptadores, fan aconsellable una modificació del procediment vigent per adequar-lo a les necessitats actuals.  
Per això, d?acord amb les facultats que m?atribueix l'article 35 de la Llei de Govern Valencià,  
ORDENE:  
Article primer  
La Direcció General del Tresor i Política Financera obrirà un compte restringit per cadascuna de les oficines liquidadores dels impostos sobre successions i donacions i sobre transmissions patrimonials i actes jurídics documentats, sota: la denominació «Generalitat Valenciana. Conselleria d'Economia i Hisenda. Districte Hipotecari d ».  
Article segon  
La disposició de fons dels comptes corrents assenyalada en el punt anterior es realitzarà, exclusivament, mitjançant ordre de transferència al compte corrent obert a nom de «Generalitat Valenciana. Conselleria d'Economia i Hisenda. Tributs cedits», en cadascuna de les entitats financeres que tenen adjudicat el servei de caixa en els serveis territorials de la Conselleria d'Economia i Hisenda.  
L?ordre de transferència haurà d'anar subscrita pel director i el secretari del servei territorial de la Conselleria d'Economia i Hisenda a l'àmbit territorial del qual corresponga l'oficina liquidadora, o per les persones que els substituesquen, respectivament.  
Article tercer  
Les oficines liquidadores, a partir de la data d'obertura dels comptes corrents a què es refereixen els articles 1 i 2, exigiran que els pagaments de les liquidacions dels tributs, la gestió dels quals tenen encomanades, els realitzen directament els subjectes passius, els seus representants o mandataris en els comptes corrents esmentats.  
Article quart  
Els documents a què es refereix l'article 6 d'aquesta ordre; diligenciats com cal per l'entitat financera, seran justificant suficient de l'ingrés de la quota tributària en el Tresor de la Generalitat Valenciana, a l'efecte de la tramitació de l?expedient per l'oficina liquidadora.  
Article cinqué  
El dia 25 de cada mes, els liquidadors comunicaran als serveis territorials de la Conselleria d'Economia i Hisenda, telegràficament o mitjançant telefax, l?import de les autoliquidacions i liquidacions complementàries, ingressades en el compte corrent a què es refereix l'article 1 i de les quals tinguen constància, per haver estat presentades.  
Abans de finalitzar el mes, les relacions d?autoliquidacions i liquidacions complementàries, a què es refereix el paràgraf anterior, hauran de trobar-se en poder dels serveis territorials.  
Igualment, els liquidadors trametran en acabar el mes la relació d'honoraris de liquidació i participació en multes, corresponents a les liquidacions complementàries, que s'hagen ingressat junt amb aquestes.  
Article sisè  
Les autoliquidacions de l'Impost de Transmissions Patrimonials i Actes Jurídics Documentats s'efectuaran en els impresos el model dels quals s'adjunta com a annex I.  
Les autoliquidacions de l'Impost sobre Successions i Donacions s'efectuarà en els impresos els models dels quals s?adjunten com a annex II i III.  
Les liquidacions de l'Impost de Transmissions Patrimonials i Actes Jurídics Documentats i de l'Impost sobre Successions i Donacions, que han de realitzar les oficines liquidadores, s'efectuaran en els impresos el model dels quals s?adjunta com a annex IV.  
Article setè  
Les oficines liquidadores i els serveis territorials corresponents cancel·laran els comptes corrents oberts per cadascuna d'elles per a l'ingrés dels tributs a què es refereix aquesta ordre.  
Article vuitè  
Els serveis territorials, a la vista de les relacions a què es . refereix l?últim paràgraf de l'article 5, ordenaran el pagament de les quantitats meritades als liquidadors.  
DISPOSICIONS FINALS  
Primera  
Aquesta ordre entrarà en vigor el dia 1 de gener de 1992.  
Segona  
Són derogades les disposicions d'igual i inferior rang que contradiguen el que estableix aquesta ordre i, en concret, la Instrucció conjunta de la Direcció General de Tributs, Intervenció General i Tresoreria General de la Generalitat de 15 de desembre de 1986.  
València, 17 de desembre de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI